Title: ประกาศกระทรวงสาธารณสุข เรื่อง การยื่นคำขอและการออกหนังสือรับรองเกี่ยวกับเครื่องสำอาง หนังสือรับรองการขาย หนังสือรับรองการขายพร้อมแนบสูตร หรือหนังสือรับรองแหล่งกำเนิดผลิตภัณฑ์ พ.ศ. 2561

ประกาศกระทรวงสาธารณสุข
เรื่อง
การยื่นคำขอและการออกหนังสือรับรองเกี่ยวกับเครื่องสำอาง
หนังสือรับรองการขาย หนังสือรับรองการขายพร้อมแนบสูตร
หรือหนังสือรับรองแหล่งกำเนิดผลิตภัณฑ์
พ.ศ. ๒๕๖๑

อาศัยอำนาจตามความในมาตรา
๕ วรรคหนึ่ง มาตรา ๖ (๑๒) และมาตรา ๒๐ วรรคสอง แห่งพระราชบัญญัติเครื่องสำอาง พ.ศ.
๒๕๕๘ รัฐมนตรีว่าการกระทรวงสาธารณสุข
โดยคำแนะนำของคณะกรรมการเครื่องสำอางออกประกาศไว้ ดังต่อไปนี้

ข้อ ๑  ผู้จดแจ้งที่ประสงค์จะขอให้ออกหนังสือรับรองการขาย
หนังสือรับรองการขายพร้อมแนบสูตร หรือหนังสือรับรองแหล่งกำเนิดผลิตภัณฑ์
ให้ยื่นคำขอพร้อมเอกสารตามแบบ ร.ค. ๑ แนบท้ายประกาศนี้

ข้อ ๒
 การยื่นคำขอตามประกาศนี้ ให้ยื่น ณ
สำนักงานคณะกรรมการอาหารและยา กระทรวงสาธารณสุข
หรือส่งข้อมูลผ่านระบบเครือข่ายคอมพิวเตอร์ของสำนักงานคณะกรรมการอาหารและยา

ข้อ ๓
 ให้ผู้จดแจ้งชำระค่าธรรมเนียมคำขอตามที่กำหนดไว้ในกฎกระทรวง
ว่าด้วยกำหนดค่าธรรมเนียมเกี่ยวกับเครื่องสำอาง

ข้อ ๔
 ให้พนักงานเจ้าหน้าที่ตรวจสอบรายการเอกสารและหลักฐานตามที่ระบุไว้ในแบบ
ร.ค. ๑
หากเอกสารหลักฐานครบถ้วนและถูกต้องและชำระค่าธรรมเนียมหนังสือรับรองตามที่กำหนดไว้ในกฎกระทรวง
ว่าด้วยกำหนดค่าธรรมเนียมเกี่ยวกับเครื่องสำอางแล้ว ให้ออกหนังสือรับรองการขาย หนังสือรับรองการขายพร้อมแนบสูตร
หรือหนังสือรับรองแหล่งกำเนิดผลิตภัณฑ์ ตามที่สำนักงานคณะกรรมการอาหารและยากำหนด

ข้อ ๕[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ ๒๙ เมษายน พ.ศ.
๒๕๖๑
ปิยะสกล  สกลสัตยาทร
รัฐมนตรีว่าการกระทรวงสาธารณสุข

[เอกสารแนบท้าย]

๑. คำขอหนังสือรับรองการขาย
หนังสือรับรองการขายพร้อมแนบสูตร หรือหนังสือรับรองแหล่งกำเนิดผลิตภัณฑ์ (แบบ
ร.ค.๑)

(ดูข้อมูลจากภาพกฎหมาย)

ปวันวิทย์/จัดทำ
๒
กรกฎาคม ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๓๒ ง/หน้า ๑๒/๘ มิถุนายน ๒๕๖๑